โสมชบาจ๊ะจ๋า 14/12/60
สมเด็จพระเทพรัตนราชสุดาฯ สยามบรมราชกุมารี เสด็จฯแทนพระองค์ พระราชทานปริญญาบัตร ที่มหาวิทยาลัยมหาสารคาม จ.มหาสารคาม 14 ธ.ค.เวลา 09.00 น.,หลังให้พรหลานย่าคนสวย สุนิสา บุตรีของ วีระพันธ์-สุนันทา จักรไพศาล ซึ่งหมั้นและรดน้ำสังข์ไปที่โอเรียนเต็ล คุณย่าหญิงเหล็ก บัวขาว จักรไพศาล ก็เตรียมปลื้มในงานฉลองสมรสของ คุณนิ กับ ธนพฤส์ บุตร อรุณ-ชุติมา ชุมพลกูลวงศ์ ที่ฉัตรา บอลรูม สยามเคมปินสกี้ วันที่ 17 ธ.ค. เวลา 18.00 น. ในธีม slate blue-dover Gray,งานนี้ เจ้าสาวซึ่งปลื้ม สุริวิภา กุลตังวัฒนา มาตั้งแต่เด็กๆ ดีใจมากๆ ที่ได้ พี่หนูแหม่ม-สุริวิภา รับเป็นพิธีกรให้ คู่กับ วราวุธ เลาหพงศ์ชนะ ซึ่งรายหลัง เจ้าสาวแอบกลุ้ม เพราะ คุณนายป๊อบ-วราวุธ บอกว่า ถ้าแต่งตัวสวยกว่าก็อย่าว่ากัน,จัดงานทีไร เพื่อนเตรียมทหารรุ่น 27 ซึ่งมีกัน 900 คนไปกันไม่ต่ำกว่า 500 คน ปีนี้ พล.อ.ต.ตะวัน นาครทรรพ นัดสังสรรค์ปีใหม่กันที่ TOT แจ้งวัฒนะ 16 ธ.ค. เวลา 18.00 น. โดยจัดเต็มตามสไตล์ อ๋าย-ตะวัน ที่แซ่บครบรส--ถ้าไม่เมาคว่ำไปก่อนน่ะนะ,หลังส่งแบรนด์สวย DISAYA ไปเอาใจแฟชั่นนิสต้าญี่ปุ่น ดิษยา สรไกรกิติกูล ก็เตรียมปาร์ตี้ เปิดตัวคอลเลกชั่นใหม่ DISAYA Spring/Summer 2018 Collection ที่ร้าน Wall&Wall กลางกรุงโตเกียว 19 ธ.ค.,หนุ่มๆนักกีฬา นนท์ อัลภาชน์ ณ ป้อมเพชร และ มิกกี้ The Face Men เปิดคาเฟ่ ชื่อ Eat and Train Cafe ที่เช็นทริค อารีย์ แนะนำการพัฒนาร่างกายให้ฟิต พร้อมโภชนาการ--คุณมิกกี้ เป็น Strength Coach จบด้านสมรรถภาพร่างกายจากสถาบันชั้นนำของโลก ใครที่ร่างใกล้พัง ปรึกษาได้,ส่วน วู้ดดี้-วุฒิธร มิลินทจินดา ช่วยให้คนลดน้ำหนัก ผ่านคลิป คนแปลงร่าง ซึ่งมีคนติดตามนับล้าน ล่าสุดเตรียมเป็นโต้โผงาน FitFest 2017 ครั้งแรก ของเทศกาลออกกำลังกายที่มันส์ที่สุดในประเทศไทย ที่มาพร้อมการแข่งขันดุเดือด ทั้งแดนซ์, วิ่ง, ฟิตกล้าม ฯลฯ ชิงเงินรางวัลกว่าครึ่งล้าน ที่รอยัล พารากอน ฮอลล์ สยามพารากอน 16 ธ.ค. เวลา 10.00 น.,สาวก มารี เมกโกะ เรียกร้อง ธนพงษ์ จิราพาณิชกุล จึงเปิดสาขาที่ 5 ที่เซ็นทรัลบางนา และมี Logo Tote Bag เอ็กซ์คลูซีฟ 10 ใบให้ลูกค้า 10 คนแรก ของวันที่ 15-17 ธ.ค.,ไปสังสรรค์ส้มตำวันก่อน สุภาพ คลี่ขจาย นั่งติดโต๊ะไม่ลุกไปไหนเลยเป็นชั่วโมง ก่อนกลับถึงสารภาพว่า กลัวถูกลูกค้าโต๊ะอื่นเรียกไปสั่งอาหาร เพราะหน้าตาเป็นมิตร มี Service mind แถมใส่เสื้อยืดสีเดียวแบบเดียวกับเด็กเสิร์ฟเป๊ะ.,โสมชบา
เจ้าสาวซึ่งปลื้ม สุริวิภา กุลตังวัฒนา มาตั้งแต่เด็กๆ ดีใจมากๆ ที่ได้ พี่หนูแหม่ม-สุริวิภา รับเป็นพิธีกรให้ คู่กับ วราวุธ เลาหพงศ์ชนะ ซึ่งรายหลัง เจ้าสาวแอบกลุ้ม เพราะ คุณนายป๊อบ-วราวุธ บอกว่า ถ้าแต่งตัวสวยกว่าก็อย่าว่ากัน
สุริวิภา กุลตังวัฒนา,ตะวัน นาครทรรพ,ดิษยา สรไกรกิติกูล,โสมชบา,โสมชบาจ๊ะจ๋า